पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को सामुदायिक स्वास्थ्य केंद्र में लगे टीकाकरण शिविर में 45 वर्ष से अधिक आयु के लोगों को वैक्सीन लगाने के दौरान प्रखंड विकास पदाधिकारी बिपिन कुमार भारती व प्रभारी चिकित्सा पदाधिकारी डाॅ विजय किशोर रजक भी उपस्थित रहे। इस दौरान डॉ. श्री रजक ने लोगों को प्रोत्साहित करते हुए वैक्सीन लेने हेतु बढ़-चढ़ कर भाग लेने का आग्रह किया।
उन्होने कहा कि जिन लोगों को प्रथम डोज का वैक्सीन दिया गया है, सभी को निर्धारित समय पर दुसरा डोज लेना अनिवार्य है। अन्य जो लोग पूर्व में भी पहला डोज ले चुके हैं, वे सामुदायिक स्वास्थ्य केन्द्र आकर दुसरा डोज ले सकते हैं। यहां नियमित रूप से दूसरा डोज दिया जा रहा है।
बीडीओ बिपिन कुमार भारती ने लोगों को समझाते हुए कहा कि वैक्सीन लेने से कोई समस्या नही होती है। सभी वैक्सीन लगवायें और लॉकडाऊन का पालन करें तभी कोरोना से जारी लड़ाई को हम सभी जीत होगी। गुरुवार को भी भंडरिया सामुदायिक स्वास्थ्य केंद्र में वैक्सीन शिविर लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn